'Demolab: la botiga del futur' obri les seues portes
08 novembre 2023

## 'Demolab: la botiga del futur' obri les seues portes08 novembre 2023Última actualització: 08 novembre 2023

![](../gestion/img/79357f2e920ae3e90541f6b772f6f43c219d8ab834d5da3ea6503b264b812051.jpg)  
  

**L'alcalde de Gandia, José Manuel Prieto**, acompanyat per la **regidora d'Economia, Empresa i Ocupació, Elena Moncho** i la **coordinadora de Desenvolupament Local, Smart City i Projectes Europeus, Paula Fayos**, **han visitat aquest matí les instal·lacions de l'Urbalab** on hui ha començat la **primera edició de 'Demolab: la botiga del futur'**. A la jornada d'obertura també hi han participat el **president de la cooperativa de Comerciants del Centre Històric, Pedro Izquierdo** i el **director del Centre Servef d'Ocupació de Gandia, Enrique Siscar**, a més d'empresaris del sector comercial.  
  
Es tracta d'un **projecte finançat per la Conselleria d'Innovació, Comerç i Turisme de la Generalitat i l'Ajuntament de Gandia** que se celebra des de **hui fins divendres que ve** i que té per objectiu donar a conéixer les **solucions tecnològiques i digitals destinades a millorar el comerç local**.  
  
Durant les tres jornades, els assistents podran gaudir d'un **variat programa de trobades, ponències i tallers**, que complementaran la fira demostradora de tecnologia. Les persones interessades poden **consultar la programació a [https://labinnovaciocomercial.com/demolab/](https://labinnovaciocomercial.com/demolab/)**.  
  
Entre les conferències previstes, **destaca la participació de Marcos Álvarez, comerciant, economista i expert en Recursos Humans**, així com les de **Juan Antonio Camaño, escriptor i expert en vendes, i Susana Lluna, experta en estratègia digital**.  
  
Després de la visita, **Prieto** ha insistit que les tecnologies de la informació i la innovació són el futur del teixit econòmic en general i sobretot del comerç. _**"Els assistents podran conéixer 16 empreses que ofereixen les seues solucions per ajudar empreses i autònoms a implantar sistemes innovadors als negocis i implantar nous processos de venda i comercialització"**_.

[Twittear](https://twitter.com/share)